નડિયાદ, 27 નવેમ્બરઃ કપડવંજ શહેરના દેસાઇવાડા પાસે સોનીના વેપારી પર ગિલોલ વડે હુમલો કરી 13 લાખાના સોના-ચાંદીના દાગીનાની લૂંટ ચલાવવામાં આવી છે. છ જેટલા શખ્સો ત્રણ બાઇક પર ઘાતક હથિયાર સાથે આવ્યા હતા અને વેપારીને નિશાન બનાવી લૂંટ ચલાવીને ફરાર થઇ ગયા હતા. જે દરમિયાન ઇજાગ્રસ્ત થયેલા વેપારીના સારવાર અર્થે હોસ્પિટલમાં લઇ જવામાં આવ્યો હતો. બીજી તરફ ફરાર થઇ ગયેલા લૂંટારાઓને પકડવાની તજવીજ પોલીસે હાથ ધરી છે.